DISPUTATIO  PHYSIOLOGICA 


INAUGURALIS, 

DE 

CALORE  ANIMALI; 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI 

iO.  GrEORGII  BAIKJD,  SS.  T.  F. 

ACADEMIA?  EDINB  URGE  NA?  PRAEFECTI ,* 

NECNON 

amplissimi  SENATUS  ACADEMICI  consensu,  et 
nobilissimae  FACULTATIS  MEDICAE  decreto  ; 

d&atiu  Doctons, 

summisque  in  medicina  honoribus  ac  privilegiis 

RITE  ET  LEGIT^pIE  CONSEQUENDIS  : 

ERUDITORUM  EXAMINI  SUBJICIT 

JOHANNES  MACDONNELL, 

tjiticrnufS, 

A.  B.  TRIN.  COLL.  DUB. 

COLLEG.  REG.  CHIR.  HIB.  PERMISSUS, 

SOCIET.  REG.  MED.  EDIN.  SOC. 


AD  KALENDAS  AUGUSTI,  HORA  LOCOQUE  SOLITIS. 

EDINBURGI : 

excudebat  p.  neill. 


MDCCCXXV. 


43  AH9IMK&3  OCIflADEil 


,Ofr>oa  H  .H 


«aignacm omhoih  iiMoaogo/  a;oH'..i  -uho  a 

,o*£>  *y  ?  '•  *vg> 
v  •  •  •  .-■ 

,J f>  '>' i'  • ' M  3&VT/ AHOl> 


ito  eO^h^m- 
v..3  'v?  san*  ** 

A- 

; 

t. 


ti  ■  ;i  «i  V 

jctom*nte&  \\i  obftm 

■  •  . ;  .  ■.■!:■■■■■  ■  .V'  ■  ••'■  v-V*  ■' 

* 

'  .;vvv  '.\3arV'  ■<;■  ■>  *.\sw$tot 

•»s~oitfytTO  ?»?  »  ■  U.fV-iv^r  i  V.i*  • .  ;  •■•* -w  ".V* '■■■ 

.jr  •  ■■■:\  >im  :•  '  ■-•'  »  -«»* 


«  » :  '  li! Jt'f)£f  i  ii*l lJ$( 

i  /  ■;.  ■„  ■  •  •■  .  S,  <  -3  j| rl' .  4 


RICARDO  CARMICHAEL, 


H.  A.  R.  SOCIO, 

E  CHIRURGIS  NOSOCOMII  RICHMONDENSIS, 

EBLANiE, 

<§T.  SfC.  <SfC. 

S.  P.  D. 

JOH ANNES  MACDONNELL. 

Tibi ,  Vir  Spectatissime ,  hocce  opusculum  inscribo ,  non 
modo  ut  gratum  tester  animum ,  ob  plurima ,  quce  in  me 
contulisti ,  beneficia  ;  sed  etiam ,  eociguum  summae  admi¬ 

DISPUTATIO  PHYSIOLOGICA 

INAUGURALIS 


DE 


CALORE  ANIMALI. 


Auctore  Johanne  Macdonnell. 


C^uncta  corpora  ei  legi  parent,  quod  ad  calo¬ 
rem  attinet,  ut  semper  ad  temperaturas  aequili¬ 
brium  tendant.  Assidue,  vero,  incidunt  causae, 
quae  illud  aequilibrium  turbant,  aliis  corporibus 
calefactis  supra,  aliis  frigefactis  infra  communem 
modum  ;  ita  ut  perpetuo  haecce  exerceatur  lex,  ca¬ 
loris  radiatione  atque  conductione,  ad  priorem 
temperaturae  aequalitatem  restituendam.  Inani- 


A 


DE  CALORE  ANIMALI. 


2 

mata  corpora  prorsus  passiva  sunt  sub  hac  lege. 
Sed  res  longe  aliter  se  habet,  in  animatis  corpori¬ 
bus,  vitas  organis  praeditis.  Et,  profecto,  fere 
nulla  alia  re,  animata  corpora  ab  inanimatis  ma¬ 
gis  differunt,  quam  in  hac,  quod  animata  potesta¬ 
tem  habent  temperaturam  conservandi,  sibi  pro¬ 
priam,  nunc  majorem,  nunc  minorem,  vicinorum 
corporum  temperatura ;  hinc  temperaturae  aequali¬ 
tas  continua  nunquam  prius  efficitur,  inter  corpus 
anima  praeditum,  et  elementum,  in  quo  existit, 
quam  vitae  principium  inde  effugerit. 

Facultas,  qua  animata  corpora  effectibus  re¬ 
frigerantibus  naturae  circumambientis  resistunt, 
potissimum  in  animalibus  animadversa  est,  atque 
ad  se  attentionem  attraxit,  quia  nobiliora  ex  his 
hac  facultate,  mirum  in  modum,  instructa  sunt. 
Hinc  in  iisdem  nomen  accepit  Calorem  Animalem. 
Quum,  vero,  corporibus  vegetabilibus  similis  in- 
est  potestas,  quae,  ut  verisimile  est,  ejusdem  est 
generis,  et  ab  iisdem  causis  generalibus  pendet, 
atque  in  animalibus,  nomen,  quod  hanc  potesta¬ 
tem  in  utrisque  non  comprehendit,  vix  accuratum 
est. 

Dum  disserunt  auctores  de  Calore  Animali,  so¬ 
lent  dicere  de  potestate  huic  contraria,  ea,  nempe, 

qua  animalia,  in  elemento  supra  eorum  tempera¬ 
turam  calefacto,  posita,  effectibus  ejus  calefacien¬ 
tibus  repugnant.  De  hac  re  Banks,  Blagden, 
Fordyce,  Berger,  et  De  Laroche,  res  maxi¬ 
me  insignes  mirabilesque  nobis  praebuerunt,  et 
satis  apertam  reddiderunt  causam,  a  qua  haec  po¬ 
testas  pendet.  Sed  consilio  hujusce  opusculi  vix 
convenit  in  hanc  partem  generalis  functionis 
descendere  ;  in  animo,  enim,  est,  tantummodo  ex¬ 
quirere  causam,  vel  causas,  quae  calorem  suppedi¬ 
tant,  animali  corpore,  genitum. 

Fere  uno  ore  consentiunt  physiologi,  dum  at¬ 
tribuunt  mutationibus,  quae  in  respiratione  fiunt, 
maximam  animalis  gignendi  caloris  partem.  Ar- 
gumen ta  posthac  proponam,  quae,  ut  mihi  vi¬ 
detur,  rem  ita  esse  penitus  confirmant.  Perle¬ 
genti  igitur  commenta,  quae,  ad  ortum  animalis 
caloris  explicandum,  prolata  sunt,  haud  mirum 
erit,  si  nihil  attentione  satis  dignum  reperiet,  an¬ 
te  id  tempus,  quo  Priestley,  Lavoisier,  et 
Black,  aeris  atmosphaerici  et  acidi  carbonici  com¬ 
positionem,  et  combustionis  atque  calorici  laten¬ 
tis  naturam  docuerunt,  et  ita  physiologo  praebue¬ 
runt  illam  scientiam,  qua  opus  est  ad  respiratio¬ 
nem  investigandam. 

Auctore  Hippocrate,  calidum  innatum  pri¬ 
mo,  in  ventriculo  cordis  dextro,  colligitur ;  auri¬ 
culae,  follium  instar,  flammam  alunt,  et  sanguis 
calorem  suum,  ab  hoc  centro,  trahens,  per  totum 
corpus  eundem  distribuit.  Galeni  opinio  haud 
absimilis  huic  erat;  corpus  calorem  suum  ab  igne 
interno  acquirere,  cujus  fumus,  per  asperam  arte¬ 
riam,  ascendit.  Putabat  spiritum  utilem  esse 
ad  flammam  temperandam,  quoniam  pleraque  ca¬ 
loris  inde  geniti  pars,  cum  expirato  aere,  avolat ; 
reliquam  partem  ad  ventriculum  sinistrum  tran¬ 
sire,  atque  hinc  ad  totum  corpus.  Descartes 
corporis  calorem  sanguinis  ebullitioni  in  corde 
attribuit.  Van  Helmontius  effer  vescentiae, 
Vieussenius  fermentationi  sanguinis  dedit.  In¬ 
ter  has  opiniones  vix  alienum  esset  theoriam, 
quam  Bichat  protulit,  recensere.  Ille  sibi  per¬ 
suasit,  calorem  animalem  oriri  a  calorico  evoluto, 
inter  corporis  nutri tion em,  propter  humores  nu¬ 
trientes,  in  formam  solidam,  conversos.  Satis 
vero  manifestum  est  caloricum,  lioc  modo  ex¬ 
tricatum,  necessario  protinus  absorberi  a  particu¬ 
lis,  quae  locum  novis  particulis  cedunt ;  illae,  enim, 
simul  ac  hae  in  solidam,  reducuntur  in  liquidam 
formam. 

hsJi  Qtmmhq  .niufcow&frfey  nrqioo  fra  Sbs  aucfo 

His  omnibus  admodum  distat  celeberrima 
Dris  Crawford  opinio,  maxime  forte  inge¬ 
niosa  atque  eximia  earum,  quas  Physiologia 
unquam  proposuit.  Opinioni  Dris  Crawford, 
theoria  Dris  Black  fundamenta  praebuit,  qui 
credens  caloricum  specificum  oxygenii,  quam  aci¬ 
di  carbonici,  majus  esse,  intulit,  illo  in  hoc  con¬ 
verso  in  pulmonibus,  tantum  calorici  latentis 
evolvi,  quantum  sufficiat  ad  calefaciendas  partes 
vicinas,  prascipueque  sanguinem,  qui  corpus  cir¬ 
cumiens  temperaturam,  hoc  modo,  acquisitam  par¬ 
tibus  maxime  remotis  communicaret.  Hanc  opi¬ 
nionem  minime  inire  oportet ;  si,  enim,  totus  ca¬ 
lor,  corpori  universo  impertiendus,  evolveretur  in 
pulmonibus,  eorum  textura  nequiret  non  protinus 
corrumpi  atque  deleri.  Ad  hanc  difficultatem 
superandam,  Dr  Crawford  experimenta  in¬ 
stituit,  de  calorico  sanguinis  arteriosi  atque  ve¬ 
nosi  specifico ;  ex  quibus  collegit  usque  eo  differ¬ 
re,  ut  hujus  sit  ad  0.8928,  et  illius  ad  1.0300. 
Ex  experimentis,  quoque,  deduxit,  caloricum  spe¬ 
cificum  oxygenii,  quam  acidi  carbonici,  haud  pa¬ 
rum  grandius  esse;  quum  illius  sit  ad  hujus, 
ut  4.7490  ad  1.0454.  His  experimentis  tota  Dris 
Crawford  theoria  nititur.  Omnis  calor,  quo 
opus  est  ad  corpus  calefaciendum,  primarie  deri- 

vatur  ab  oxygenio  inspirato ;  quod,  in  acidum 
carbonicum  in  pulmonibus  conversum,  multum 
calorici  latentis,  (calorico  specifico  acidi  carbonici, 
quam  oxygenii,  minori),  evolvit.  Caloricum  ita 
extricatum  protinus  sanguine  arterioso  absorbe¬ 
tur  et  latens  fit ;  quoniam,  uti  jam  positum  est, 
sanguis  venosus,  quamprimum  in  arteriosum  con¬ 
versus  fuerit,  auctum  caloricum  specificum  acqui¬ 
rit.  Ita  latens  per  arterias  vehitur,  et  manifes¬ 
tum  fit,  in  vasis  capillaribus,  per  totum  corpus, 
ad  id  temporis,  quo  sanguis  iterum  ad  venosam 
conditionem  transit,  ideoque  amittit  auctum  ca¬ 
loricum  specificum,  quod  arteriosus  factus  obti¬ 
nuerat. 

Dolendum  est  ipsa  fundamenta  hujus  pulcher¬ 
rimas  theorias  deleta  esse,  animadversionibus  re- 
centioribus  atque  accuratioribus,  quam  iis,  quas 
Dr  Crawford  protulit.  Dr  Joannes  Davy 
invenit  caloricum  specificum  sanguinis  arteriosi 
parum  ab  venosi  differre,  quum  illius  sit  ad  hujus, 
ut  0.913  ad  .903.  Et  periti  chemici  De  La- 
roche  et  Berard  monstrarunt,  ex  experimentis 
suis  accuratissimis,  de  plurium  gasorum  calorico 
specifico,  Drem  Craweord  in  similem  incidisse 
errorem,  quum  oxygenii  atque  acidi  carbonici  ca- 

lori  cum  specificum  aestimaret ;  quoniam  illius  ca¬ 
loricum  specificum  sit  ad  hujus,  ut  0.2361  ad 
0.2210.  Primo  igitur  sequitur,  ex  experimentis 
a  De  Laroche  et  Berard  institutis,  caloricum 
evolutum,  inter  mutationem  oxygenii  in  acidum 
carbonicum,  adeo  non  sufficere  ad  calorem  toti 
corpori  communicandum,  ut  vix  possit  humorem 
vaporisare,  qui,  inter  expirationem,  sub  vaporis 
forma  emittitur,  atque  aerem  calefacere  ab  ea 
temperatura,  ad  quam  inspirari  solet,  ad  eam,  ad 
quam  expiratus  est.  Et  secundo,  ex  experimentis, 
quae  Dr  J.  Davy  instituit,  satis  patet,  si  tan¬ 
tum  calorici,  inter  hanc  mutationem,  evolveretur, 
quantum  Crawford  affirmavit,  nullum  esse  mo¬ 
dum,  quo  evolutum  caloricum  absorbeatur,  ita  ut, 
ab  ejus  effectibus,  pulmo  tutus  praestaretur.  The¬ 
oria,  igitur,  Dris  Crawford  penitus  ruit  atque 
deletur. 

De  una,  praeterea,  theoria  referam,  quae  ul¬ 
tima  est  ;  ea,  nempe,  viri  ingeniosi  Brodie. 
Hic  physiologus,  quum  caput  cuniculi  summovis- 
set,  et,  ligatis  vasis  sanguiferis,  apparatum  ido¬ 
neum,  ad  spiritum  factitium  perficiendum,  admo¬ 
visset,  reperit  oxygenium  adhuc  in  acidum  carbo¬ 
nicum  mutari ;  sanguinem  venosum  in  arteriosum 
transire  in  pulmonibus,  illumque  iterum  in  vasis 

capillaribus  in  venosum  redigi ;  cor  arteriasque 
functionem  suam  usque  perficere ;  et  nihilosecius 
corporis  calorem  imminutum  esse,  seque  celere, 
ac  in  alio  cuniculo  simul  occiso,  et,  in  quo,  nihil 
prohibuit  ne,  solito  modo,  refrigeretur.  Ille  hinc 
collegit  se,  experimento  suo,  fontem  caloris  ani¬ 
malis  submovisse,  quem  ille  in  genere  nervoso 
ponit,  cujus  centrum  sustulerat.  Chaussat  Ge- 
nevensis  plura  similia  instituit  experimenta,  ex 
quibus  eandem  fere  sententiam  proponit,  cere¬ 
brum  nimirum  organum  esse  unde  calor  animalis 
gignatur.  In  uno  ex  his,  cerebrum  animalis 
aufert,  reperitque  nullum  caloricum  evolvi,  ex 
quo  tempore  sublatum  fuit ;  additque,  quod  pro¬ 
fecto  aliquod  absurdi  in  se  habet,  animal,  a  quo 
sublatum  fuit  cerebrum,  a  frigore  interemptum 
esse ;  quae  quidem  opinio  opinionem  veterum  chi¬ 
rurgorum  aemulatur,  de  morte  per  auram  globu¬ 
lorum  ex  scloppetis  allata.  Ex  aliis  experimen¬ 
tis,  in  quibus  medullam  spinalem,  par  vagum  et 
nervum  splanchnicum,  ad  varias  partes,  persecuit, 

deduxit  medullam  spinalem,  cum  nervis  jam  dic- 

♦ 

tis,  ad  corpus  ducere  caloricum  in  cerebro  ge¬ 
nitum.  Non  impromptu  est  dicere,  quare,  divisis 
his  nervis,  aut  medulla  spinali  (quae  secundum 

hujus  auctoris  hypo thesin  ductus  quasi  excretorii 

*  &  '  rn  ..Mifcf  ib' 

sunt  ad  avehendum  caloricum  cerebro  genitum), 
facultas  calorem  generandi,  in  cerebro  adhuc  in¬ 
tegro,  imminueretur;  res  tamen  semper  ita  se 

-•  vjf.  'I  ••  $ 

habet  in  experimentis  a  Chaussat  factis. 

. 

Theoriae,  quam  Brodie  protulit,  ea  sunt  ob¬ 
jicienda:  Primo ,  Calor  animalis  non  maximus 

est,  ut  deceret,  in  cerebro,  sed  maximus  est  in 

ff/  o  ,J 

corde,  quo  nervi  minime  abundant.  Secundo, 
Anatomia  comparativa  eidem  repugnat ;  quia  nui- 


la  proportio  observatur  inter  cerebri  molem  atque 
corporis  temperaturam,  in  variis  animalium  gene¬ 
ribus.  Moles  cerebri,  in  fere  cunctis  avibus,  cum 
corpore  comparata,  minor  est,  quam  in  homine ; 
attamen  cunctae  aves,  haud  parvo  medo,  magis, 
quam  homo,  calent.  Nonnullae  species,  inter 
Conirostres,  hominem  etiam  excedunt,  quod  ad 
cerebri  molem  attinet;  sed  in  his  speciebus, 


nulla,  quae  respondeat,  temperaturae  differentia 
observatur.  Idem  dici  potest  de  homine  et 
caeteris  animalibus  ejus  classis,  sub  qua  ille 
recensetur.  In  illo,  cerebri  proportio  supra  om¬ 
nium  est;  sed  corporis  humani  temperatura  in¬ 
fra  omnium  fere  temperaturam.  Tertio,  Mul¬ 
ta  ex  animantibus  nervis  carent,  et  res  etiam 

ita  se  habet  in  vegetabilibus,  qua*,  seque  ac  ani¬ 
malia,  calorem  gignunt.  Quarto ,  Patet  ex  in¬ 

quisitionibus,  quae  Brodie  ipse  fecit  *,  de  modo, 
quo  quaedam  venena  effectum  praestent,  alcohol  et 
opium  vitam  auferre,  quia  potestatem  nervosam 
extinguunt;  attamen,  tum  alcohol,  tum  opium, 
mirum  in  modum,  caloris  animalis  incrementum 
afferunt.  Quinto ,  Brodie  et  etiam  Chaussat, 
comparationis  causa,  experimentum  instituunt, 
in  quo  animal  occidunt,  et  sinunt  cadaver,  modo 
solito,  refrigerari,  atque  comperiunt  refrigerari, 
pari  passu,  ac  animal,  cujus  cerebrum  submotum 
est,  et  in  quo  spiritus  arte  sustinebatur.  At 
manifestum  est,  aerem  frigidum  in  pulmonem 
hujus  animalis  impulsum  esse,  evaporationem  a 
*  superficie  pulmonis  interna  usque  fieri,  et  calidum 
sanguinem  internarum  partium  continuo  vehi,  san¬ 
guinis  circuitu,  (qui  adhuc  perficitur)  ad  refrigera¬ 
tam  pulmonis  et  corporis  superficiem  ;  dum  alte¬ 
rum  animal  nullis  causis  similibus  refrigerantibus 
subjicitur.  Si  igitur  utrumque  animal,  pari  pas¬ 
su,  refrigeratur,  alterum  tantum  calorici  gignere 
necesse  est,  quantum  causas  refrigerantes,  qui¬ 
bus  objectum  est,  compenset. 

*  Vide  “  Phil.  Trans.  1811,  part  i.  p.  179,”  &c. 

"Non  igitur  licet  opinioni,  a  Brodie  edito,  as- 
sentiri.  Rectam  inferemus  opinionem,  ni  fallor, 
ex  experimentis  ab  illo  atque  Chaussat  institu¬ 
tis,  si  judicamus  functionem  calorem  gignendi 
arctissimum  cum  vitas  principio  nexum  habere, 
ideoque  non  fieri  posse  ut  tam  gravis  injuria  ani¬ 
mali  inferatur,  quam  ea,  de  qua  agitur,  (injuria 
adversus  quam  vires  vitee  pugnare  nequeunt),  quin 
protinus  maxime  laedatur  baecce  functio  et  brevi, 
simul  cum  vita  ipsa,  extinguatur. 

Proximum  est,  ut  praecipua  proponam  argumenta, 
quae,  mea  quidem  opinione,  procul  dubio  osten¬ 
dunt,  sententiam  vulgo  receptam  veram  esse,  prae¬ 
cipuum  nempe  fontem  animalis  caloris  poni  in 
mutationibus,  quae,  inter  spiritum,  fiunt. 

I.  Si  animum  intendimus  ad  classes,  ex  qui¬ 
bus  regnum  animale  constat,  quod  spectat  ad 
organorum  spiritus  fabricationem,  eorumque  func¬ 
tionis  perfectionem,  reperiemus  miram  proportio¬ 
nem  conservari  (nonnullis  excipiendis,  quae  postea 
proferam)  inter  perfectionem  organorum  bujusce 
functionis  atque  corporis  generalem  temperatu¬ 
ram.  Sic  cuncta  calidi  sanguinis  animalia,  nul¬ 
lo  excepto,  pulmones  habent,  sive  aerem  atmos- 

pliaericum  respirant ;  et  eorum  pulmones  ita  fabri¬ 
cati  sunt,  ut  superficiem  praebeant,  ad  quam  san¬ 
guis  aeris  actioni  subjicitur,  quae,  comparata  cum 
pulmonum  mole,  grandissima  est.  Tota  sanguinis 
massa,  in  his,  huic  actioni  exponitur  ;  et  circuitus 
sanguinis  celerrimus  est,  ita  ut  sanguis  multo 
saepius  aeris  actioni  subjiciatur.  Si  ab  animali¬ 
bus  calidi  sanguinis  ad  frigidi  sanguinis  transi¬ 
mus,  inveniemus  temperaturam  subito  et  abrupte 
imminutam  esse.  Differentia  inter  spiritus  organa 
respondet ;  non  enim  lenta  est  transitio  ab  illa 
animalium  classe  ad  hanc,  sed,  ex  repentino,  mag¬ 
num  fit  discrimen,  et  quasi  descensus.  In  omni¬ 
bus  frigidi  sanguinis  animalibus,  insectis  exceptis, 
de  quibus  postea  dicam,  superficies,  ad  quam  san¬ 
guis  sive  humor  nutriens  aeri  respirato  subjicitur, 
multo  minus  ampla  est,  quam  in  calidi  sanguinis 
animalibus.  Verum,  profecto,  est  Reptilia  pul¬ 
mones  habere,  propter  molem,  insignes ;  in  multis, 
enim,  horum  haud  exiguam  totius  corporis  partem 
occupant,  sed  superficies  ad  quam  sanguis  muta¬ 
tur,  (quod  quidem  maxime  interest,)  minime  am¬ 
plitudine  respondet.  Eorum  fabrica,  quoque,  ad¬ 
modum  diversa  est  ab  ea,  quae  in  animalibus  cali¬ 
di  sanguinis  conspicitur,  in  quibus  totus  pulmo 

constat  ex  innumeris  cellulis,  quae  mirabilem  super¬ 
ficiei  amplitudinem  praebent,  ad  quam  sanguis  aeri 

subjicitur;  in  reptilibus,  enim,  pulmones  sunt  sacci 

•» 

magni,  in  quibus  sunt  haud  multae  cellulae  grandes, 
quorum  superficies  igitur  non  magna  est  cum  mole 
eorum  comparata.  In  nulla  alia  re,  nisi  fallor,  tot 
animalium  classes  simul  degenerant,  quam  in  eis, 
de  quibus  mentio  jam  facta  est ;  sed  in  universum 
affirmare  licet,  de  animalibus  frigidi  sanguinis, 
vel — partem  tantummodo  sanguinis  aeri  subjec¬ 
tam  esse  in  uno  circuitu,  quod  inter  Reptilia  ob¬ 
servatur  ;  vel — aquam  respirare,  quai  quantitatem 
oxygenii  perexiguam  continet,  quod  in  Piscibus 
ita  est ;  vel — sanguinis  circuitum  deesse,  ut  res  se 
habet  in  Insectis,  &c. 

Quod  ad  hasc  et  cuncta  animantia  sanguinis 
circuitu  carentia,  attinet,  perspicuum  est  ejusdem 
defectum  non  posse  non  respirationis  functionem 
minus  perfectam  reddere.  Nonnullas  sunt  species 
inter  Mollusca  atque  Crustacea,  in  quibus  id,  quod 
jam  dictum  est,  vix  verum  est ;  sed  nihilominus 
extra  omne  dubium  est  spiritus  organa  in  his  pa¬ 
rum  exerceri.  Affirmari,  quoque,  licet  de  ani¬ 
malibus  frigidi  sanguinis,  vel  nullum  sanguinis 
circuitum  habere,  vel  certe  languidum  admodum, 

cum  circuitu  in  animalibus  calidi  sanguinis  com¬ 
paratum.  Necesse  est,  igitur,  ut  eorum  sanguis 
minus  frequenter  inspirato  aeri  subjiciatur ;  et, 
quum,  ad  mutationes,  quae  inter  spiritum  fiunt, 
opus  est,  ut  sanguis,  hoc  modo,  aeri  subjiciatur, 
fieri  non  potest,  quin  potestas  hujusce  functionis, 
simul  cum  sanguinis  circuitus  defectu,  imminua¬ 
tur.  Potestatem  atque  utilitatem  functionis 
respirationis  differre  in  animalibus  calidi  sangui¬ 
nis  atque  animalibus  frigidi,  modo,  qui  supra- 
dictis,  de  eorum  organorum  degeneratione,  apte 
respondet,  exinde  patet,  primo,  quod  haec  impu¬ 
ne,  per  haud  parvum  spatium,  spiritus  intermis¬ 
sionem  tolerent,  qualis  illis  haud  dubie  lethalis 
esset ;  et  secundo,  ex  cunctis  experimentis  insti¬ 
tutis,  ut  quantitas  oxygenii  consumpti  et  acidi 
carbonici  geniti,  in  diversis  animalium  generibus, 
comperiatur.  Quae  res,  quidem,  non  ea  animi  at¬ 
tentione,  qua  decet,  exquisita  est ;  sed,  ex  iis,  quae 
de  eadem  in  universum  collecta  sunt,  affirmare  li¬ 
cet,  quantitatem  oxygenii  consumpti  pro  eo  esse, 
ut  sit  animalis  temperatura. 

II.  Mutatio  oxygenii  in  acidum  carboni  cum, 
quae  fit,  inter  spiritum,  necessarius  est  fons 
caloris,  in  animali  corpore.  Verum,  profecto, 

est  theorias  Doctorum  Black  et  Crawford, 
quod  ad  modum  attinet  quo  caloricum  evolvitur, 
inter  hanc  conversionem,  deletas  esse,  uti  jam  dic¬ 
tum  est,  inquisitionibus  quas  De  Laroche  et 
Berard  fecerunt.  Sed  non  eo  minus  est  verum 
caloricum  evolvi,  etiamsi  nequeamus  ejus  evolu¬ 
tionis  rationem  reddere.  Chemicus  nunquam  non 
invenit  calorem  evolvi  quoties  oxygenium  in  aci¬ 
dum  carbonicum  convertitur;  cujus  quantitas 
quantitati  acidi  carbonici  geniti  apte  respondet. 
In  corpore  animali,  igitur,  quum  haecce  conversio 
fiat,  necesse  est  ut  evolvatur  caloricum,  cujus  quan¬ 
titas  a  quantitate  acidi  carbonici,  inter  spiritum, 
formati  pendet.  Concedi  enim  minime  potest 
quamquam  naturae  legem  abrogari  posse  intra  cor¬ 
pus  animale,  utcunque  eximie  fabricatum.  Sae- 
pe,  quidem,  contigit  videre  naturae  legibus  repug¬ 
nari  in  animali  corpore ;  quod  tamen,  ut  mani¬ 
festum  est,  magnopere  differt  a  potestate  earum 
prorsus  ibi  amissa. 

Constat,  profecto,  quandam  calorici  partem  ne¬ 
cessario  ab  oxygenii  mutatione  ortam  inter  spiri¬ 
tum,  eam  nimirum  quae,  secundum  De  Laroche 
et  Berard,  derivatur  a  diverso  specifico  calorico 
Oxygenii  atque  Acidi  Carbonici,  auferri,  aeris  fri- 

gidi  inhalatione,  atque  evaporatione  quag  fit  conti  * 
nuo  a  pulmonis  superficie. 

Concedendum  est,  igitur,  hanc  portionem,  nullo 
modo,  posse  ad  corpus  calefaciendum  conferre ; 
quoniam  prorsus  consumitur  in  effectum  harum 
actionum  refrigerantium  prohibendo.  Sed,  quod 
attinet  ad  illam  alteram  calorici  portionem,  quae, 
inter  carbonii  combustionem,  evolvitur,  eam  nem¬ 
pe,  cujus  generationis  ratio  adhuc  in  obscuro  est, 
necesse  est,  ut  ea,  vel  suppeditet,  vel  conferat  ad 
suppeditandum  eum  calorem  quo,  in  corpore,  opus 
est. 

t  -  •*  •*  1  •  •  .4j  A  J  A  6  ..  A  *  •  J  -  Kt  i  • » » J  w ' 

III.  Ipse  compertum  habeo,  quoties  ex  ve  he- 
menti  exercitatione  calor  magis  abunde  gigna¬ 
tur,  auctam  temperaturam  habere  comitem  auc¬ 
tam,  qualis  respondeat,  acidi  carbonici  evolutio¬ 
nem. 

Perscrutatus,  enim,  aerem  expiratum  per  eum 
apparatum  a  Doctore  Prout  *  expositum,  quum 
respirationes  duplo  vel  triplo,  ultra  solitum,  plures 
exercitatione  facti  essent,  reperi  eum  manifeste 
continere  eandem  acidi  carbonici  proportionem. 


*  Vide  “  Annalsof  Philosophy,  November  1814.” 

ac,  in  expirato  aere,  post  naturalem  spiritum,  in¬ 
venitur.  Quum  igitur,  respirationes  certe  duplo 
numerosiores  essent,  necesse  est,  ut,  ad  minimum, 
acidi  carbonici  evolutio  duplo  major  esset.  Haec 
experimenta  mihi  videntur  argumentum  tollere, 
quod  proponi  potest  adversus  nexum  inter  calo¬ 
rem  animalem  atque  respirationem,  ex  eo,  quod 
plurima  animalia  cito  spiritu  utuntur  ad  prohi¬ 
bendam  auctam  corporis  temperaturam,  quod  qui¬ 
dem  potissimum  in  canibus  observatur.  Nam, 
in  hoc  exemplo,  major  solito  aeris  inspirati  por¬ 
tio  mutationes,  spiritu  factas,  fugit,  ideoque  in¬ 
troductus  nihil  aliud  est,  nisi  corpus  alienum, 
quod  minus  calidum  abstrahit  calorem,  et,  praete¬ 
rea,  evaporatione  a  pulmonis  superficie  aucta,  re¬ 
frigerat  ;  sive,  ut  aliter  dicam,  acidi  carbonici  evo¬ 
lutio,  vel  non  augetur,  vel  non  satis  augetur  ad 
majorem  causarum  refrigerantium  jam  dictarum 
potestatem  compensandam.  Portio,  igitur,  calo¬ 
rici  geniti,  inter  mutationem  oxygenii  in  acidum 
carbonicum,  quae,  in  solito  spiritu,  ad  corporis  ca¬ 
lorem  sustinendiim  contulisset,  extinguitur,  ita, 
ut  revera  respiratio,  pro  caloris  animalis  fonte  ha¬ 
bita,  in  his  exemplis  plane  imminuatur* 

|  J  b'  l  V-; 

IV.  Dr  Edwards  nuper  multa  magni  momen¬ 
ti  historiae  respirationis  adjecit,  iis  disputationi¬ 
bus,  quos  in  Academia  Scientiarum  Gallica  le¬ 
git,  et  nuper  in  lucem  edidit,  in  libro,  cui  titulus 
est,  “  De  1’Influence  des  agens  physiques  sur 
la  Vie in  quo  nonnullae  sunt  observationes,  quae 
nexum  existere,  inter  hanc  functionem  atque  gig¬ 
nendi  calorem  facultatem,  maxime  confirmant. 

i  "  »  jf 

Monstravit,  enim,  quaedam  Mammalia,  ea,  nempe, 
quae  clausis  oculis  nascuntur,  easque  aves,  quae 
nullis  plumis  ovo  exeunt,  quod  ad  caloris  evolu- 
tionem  attinet,  primis  saltem  post  partum  diebus, 
contra  vulgarem  opinionem,  non  multum  ab  ani¬ 
malibus  frigidi  sanguinis  differre.  Inter  eorum 
mutationem  ab  hoc  statu  ad  animalium  calidi 
sanguinis  conditionem,  ex  experimentis  suis  col¬ 
legit,  quantitatem  calorici  evoluti  et  acidi  carbo- 
nici  geniti  simul  increscere,  atque  utrum  que  pro 
rata  parte  alterius  continuo  esse.  Porro,  anima¬ 
lia,  quas  non  hieme  torpent,  eo  plus  calorici  evol¬ 
vunt,  quo  magis  tempestas  frigescit ;  et  simul  in¬ 
crementum  est  acidi  carbonici  geniti  quale  respon¬ 
det.  In  aestate  res  contrarie  se  habet,  ita  ut,  quo 
majores  fiant  aestatis  calores,  eo  minus  acidi  car¬ 
bonici  gignitur. 


DE  CALORE  ANIMALI. 

-/  .  ,  ■  i  •  ■  '  .  .K  '  , 


19 

Haec  argumenta  mihi  videntur,  ultra  omne  du¬ 
bium,  monstrare  respirationem  inter  causas  esse 
caloris  animalis.  Alia  sunt  argumenta,  protinus 
proponenda,  quse,  per  se  considerata,  videntur  os¬ 
tendere  has  functiones  non  connexas  esse,  sed  ista, 
quando  cum  iis  jam  prolatis  conjuncta  sunt,  rite 
monstrant,  respirationem  non  nisi  unam  caloris 
animalis  causam  esse,  ideoque  fieri  posse,  si  altera 
causa,  aliaeve  causae,  potestate,  vel  augeantur  vel 
imminuantur,  ut  caloris  evolutio  quoque  augeri  vel 
imminui  possit,  etiamsi,  simul  respirationis  muta¬ 
tiones  eaedem  maneant,  quin  et,  si  istae  mutationes, 
in  illo  exemplo,  imminutae,  in  hoc  auctae  fuerint. 

Argumenta,  de  quibus  jam  retuli,  ea  sunt. 
In  insectis  atque  avibus,  moles  organorum  spi¬ 
ritus  maxime  opinioni  repugnat — eorum  func¬ 
tionem  caloris  animalis  causam  esse.  In  Insectis, 
quod,  in  tabulis,  quas  Swammerdam  et  Lyo- 
net  depinxerunt,  conspicitur,  tracheae,  earum- 
que  ramuli,  in  omnes  corporis  partes,  penetrant, 
ita  ut  spiritus  organa,  pro  rata  parte,  amplissima 
sunt ;  nihilominus,  tamen,  frigidi  sanguinis  sunt. 
Aves  maximum  corporis  calorem  omnium  anima¬ 
lium  habent,  et  vulgo  creditur,  pulmones  ampli¬ 
tudine  respondere.  Sed,  ex  argumentis  insequen- 

tibus,  adducor  ut  credam  hanc  opinionem  falsam 
esse. 

Pulmones,  si  stricte  ad  eos  spectamus,  par¬ 
vi  admodum  sunt,  comparati  cum  pulmonibus 
in  mammalibus.  Si  judicamus  cellulas  aerias 
auxilio  pulmonis  venire,  earum  potestas  agendi 
in  aerem,  minime,  pro  rata  parte  molis,  aestiman¬ 
da  est ;  earum  enim  fabrica,  quod  ad  hanc  rem 
attinet,  minus,  quam  reptilium  pulmones,  com¬ 
moda  est.  Sed  est  cur  credamus  earum  functio¬ 
nem  non  destinari  ad  adjuvandum  pulmones.  Al¬ 
teram  functionem  manifestam  habent,  imminu¬ 
endi,  nimirum,  pondus  specificum  avis  per  aerem 
volantis.  Accipiunt  aerem,  qui  jam  per  pulmo¬ 
nes  transiit,  a  quo,  igitur,  magna  ejus  oxygenii 

pars  sublata  est.  Sitae  sunt,  inter  partes  molles, 

< 

neque  quoquam  apparatu  instructae  sunt,  quo,  in 
communi  spiritu,  inflentur,  ita  ut  non  impleri 
possint,  nisi  coacto  nisu  qualis  in  antlia  propel¬ 
lente,  aut  in  ranae  spiritu  fit.  Non  usurpantur 
in  solita  respiratione,  quod  patet  ex  motionibus 
spiritus  modicis  in  avibus.  Denique,  mire  iis 
vasa  sanguifera  desunt,  quod  comperi,  sedula  di¬ 
luti  glutenis  injectione,  in  columbis.  Dulong 
et  Despretz  repererunt  acidum  carbonicum 
genitum,  in  avibus  quas  illi  investigarunt,  non 

posse  explicare  tantam  calorici  evoluti  proportio¬ 
nem  quantam  in  multis  mammalibus. 

II.  Quidam  sunt  morbi,  in  quibus  pars  pulmo¬ 
nis  non  amplius  apta  est  ad  solitam  functionem, 
ut,  in  pulmonum  tuberculis,  atque  peripneumonia; 
in  quibus,  tamen,  corporis  calor,  praeter  solitum, 
magnus  est.  Exempla  morbi  coerulei  tradita  sunt, 
qui  morbus  semper  ab  imperfecta  sanguinis  oxy- 
datione  pendet,  in  quibus  nihilominus  plus  justo 
calorici  evolutum  est.  Dr  Gooch  exemplum 
catalepsiae  edidit,  in  Actis  Medicis,  cujus  primus 
paroxysmus,  per  horas  quatuordecim,  duravit ; 
respiratio  non  manifesta  fuit,  et  sola  vitae  signa 
percipienda  fuere  corporis  calor  et  pulsus. 

III.  Dr  Prout,  in  suis  indagationibus  de  spi¬ 
ritu,  invenit,  “  that  alcohol,  in  every  state,  and 
in  every  quantity,  uniformly  lessens  in  a  greater  or 
less  degree,  the  quantity  of  carbonic  acid  elicited, 
according  to  the  quantity  and  circumstances  un¬ 
der  which  it  is  taken.”  Attamen,  nihil  magis 
notum  est  quam  alcoholis  perpetua  atque  magna 
potestas  ad  corpus  calefaciendum. 

Eadem  conclusio,  quae  deducenda  est  ab  his  ar¬ 
gumentis  oppositis,  sequitur  ab  experimentis  di¬ 
rectis  quae  Lavoisier,  Dulong,  et  Despretz 

instituerunt,  mutationes  nempe  respirationis  par¬ 
tem  tantummodo  animalis  caloris  explicare.  Ex¬ 
perimentis  a  Lavoisier  et  Laplace  factis  id 
objiciendum  est,  quod  aestimarunt  acidum  carbo- 
nicum  genitum,  in  altero  animali,  atque  calorem, 
in  altero.  Concedere  igitur  oportet,  haec  experi¬ 
menta  non  rem  penitus  aperire ;  sed  conclusio, 
quam  hi  philosophi  clarissimi  inde  deducunt,  ea 
est — fere  totum  nempe  caloricum  corpore  evolu¬ 
tum  derivari,  ex  eo,  quod  necessario  gignitur,  in¬ 
ter  formationem  acidi  carbonici  atque  aquas,  quae 
vaporem  expirati  aeris  constituit,  conjunctione 
oxygenii  inspirati,  partim  cum  carbonio,  partim 
cum  hydrogenio,  quae,  ut  illi  putant,  sanguine 
exhalantur.  Experimenta  a  Lavoisier  et  La¬ 
place  instituta,  quantum  istis  confidere  licet, 
ostendunt  formationem  acidi  carbonici  partem 
tantummodo  caloris  animalis  explicare.  Jam 
compertum  est  illos  errasse,  dum  crederent  oxy- 
genium  sese  conjungere  cum  hydrogenio  ad  va¬ 
porem  expirati  aeris  praebendum,  quum  totum 
oxy genium,  quod  evanescit,  in  acido  carbonico 
gignendo  consumatur.  Experimenta,  quae  Du- 
long  et  Despretz  fecerunt,  omni  cura  ad  ve¬ 
rum  detegendum  adhibita,  instituta  sunt,  et,  ut 

videtur,  fide  prorsus  digna  sunt.  Dulong  ex¬ 
perimenta  fecit,  in  sex  diversis  animalium  gene¬ 
ribus,  in  fele,  cane,  accipitre,  cavia,  cuniculo  at¬ 
que  columba,  et  semper  curam  adhibuit,  ut  expe¬ 
rimenta  saepe  iterentur.  Conclusiones  illius  ge¬ 
nerales  eae  sunt — in  Carnivoris,  nimirum,  propor¬ 
tionem  caloris,  ab  acido  carbonico  genito,  ortam, 
nunquam  minorem  esse  quam  0.49,  nec  majorem 
quam  0.55,  ex  integro  animalis  calore ;  id  est,  ad 
maximum,  aliquanto  plus  esse  quam  partem  di¬ 
midiam — in  Frugivoris,  proportionem  haud  pa¬ 
rum  majorem  esse;  quum  non  minor  sit,  quam 
0.65,  nec  major  quam  0.75  ;  id  est,  ad  maxi¬ 
mum  tres  partes  ex  integro  calore.  Pericula 

facta  a  Despretz,  de  hac  re,  nuperrime  edita 

✓ 

sunt,  in  libro,  cui  titulus  est,  “  Traite  Flemen- 

taire  de  Physique  et,  fere  prorsus,  iis  a  Dulong 

.  / 

factis  respondent.  Illius  experimenta  facta  sunt 
in  cuniculum,  caviam,  canem,  felem,  columbam, 
anatem,  gallum,  varias  strigis  species,  atque  picos 
carne  pastos.  Si  100  totum  calorem  animalem 
repraesentat,  ea  pars  quae,  in  cuniculo,  attribui 
potest  acidi  carbonici  formationi,  ad  maximum, 
est  ad  68.5,  ad  minimum  58.5  ;  in  cavia,  ad  maxi¬ 
mum  69.  6,  ad  minimum  69.4 ;  in  cane,  ad 

maximum  54.9  ;  et  ad  minimum  48.5 ;  in .  fele, 
57.7  ;  in  columba,  60.5  ;  in  anate,  58.3  ;  in  gallo, 
60.5 ;  in  strige,  47.4  ;  in  accipitre,  56.3  ;  in  picis 
carne  pastis,  57.6.  Et  Dulong  et  Desprez  ar¬ 
bitrantur,  plusoxygenii  evanescere,  inter  spiritum, 
quam,  in  acido  carbonico  evoluto,  contineatur,  et 
attribuunt  aliam  totius  caloris  animalis  partem 
conjunctioni  ejus  oxygenii  cum  hydrogenio.  Sed 
non  sentio  hoc  pro  caloris  fonte  habendum  esse ; 
nam  concedatur  oxygenii  excessum  esse,  conjectu¬ 
rari  est,  affirmare  sese  conjungere  cum  hydroge¬ 
nio  ;  dein,  ex  argumentis  prolatis,  de  hac  re,  opor¬ 
tet  credere  totum  oxygenium,  quod  evanescit,  in 
expirato  acido  carbonico  contineri. 

Judico,  igitur,  ad  plenum  probatum  esse,  mu¬ 
tationes  respirationis  ex  animalis  caloris  causis 
esse  ;  alteram  esse  causam,  aliasve  causas  ;  et  par¬ 
tem  caloris  quae  jure  respirationi  attribui  potest, 
ad  minimum,  esse  aliquanto  minorem  quam  di¬ 
midium,  et,  ad  maximum,  tres  partes,  ex  integro 
calore  evoluto. 

Restat  ut  exquiramus,  quis  sit  fons  ejus  par¬ 
tis  caloris  animalis,  quae  aliunde  derivetur  ;  et,  de 

hac  re,  primum  conabor  ostendere  nexum  existere 

1' 

inter  functionem  gignendi  caloris,  et  cor  atque 

arterias,  quod  ad  potestatem,  complexitatem,  at¬ 
que  activitatem  spectat,  ideoque  caloris  portionem 
oportere,  aliquo  modo,  originem  habere  ab  iis  ;  et 
tandem  proponam  modum,  quo,  ut  mihi  videtur, 
cor  et  arterias  calorem  gignere  possint. 

I.  Corde  atque  arteriis  consideratis,  quatenus 
cum  corporis  temperatura  congruunt,  patebit  nex¬ 
um  aeque,  ad  minimum,  insignem  existere  inter 
eorum  fabrica;  perfectionem  atque  gignendi  calo¬ 
rem  facultatem,  ac  jam  monstravimus  intercedere 
inter  eandem  facultatem  et  pulmonis  fabricas  per¬ 
fectionem.  Ad  hanc  rem  probandam,  breviter 
proponam  ea,  quae  Clarissimus  Cuvier  de  corde 
dixit  *.  In  cunctis  mammalibus,  nullo  excepto, 
cordis  fabrica  eadem  est  atque  in  homine ;  sive 
ex  binis  ventriculis,  binisque  auriculis  constat. 
Idem  fere  verum  est  de  avibus ;  id  tamen  exci¬ 
piendum  est,  quod  universae  classi  commune  est ; 
foramen  auriculo-ventriculare  dextri  lateris  val¬ 
vula  valida  musculosa  instructum  est,  loco  val¬ 
vulae  membranaceae  qua  mammalia  praedita  sunt. 

*  Let^ons  dAnatomie  Comparee. 

“  Elie  est,”  ait  Cuvier,  “  toute  charnue,  et  sem- 
ble  formee  par  la  paroi  concave  du  ventricule 
qui  auroit  ete  redoubEe  dans  la  cavit^ ;  il  suit 
dela  qu’elle  n’entoure  rembouchure  de  1’oreillette 
que  le  long  de  cette  paroi,  son  bond  libre  est  reu- 
ni,  dans  un  court  espace,  a  la  paroi  opposee.  Les 
fibres  qui  la  composent  ont  une  direction  trans¬ 
versale  ;  elles  doivent  par  leur  contraction,  qui  a 
lieu  sans  doute  en  merae  temps  que  celle  du  ven¬ 
tricule,  appliquer  exactement  la  valvule  sur  cette 
derniere  paroi,  lorsque  le  ventricule  se  contracte 
P°ur  chasser  ce  liquide  dans  1’artere  pulmonaire. 
M.  Blumenbach,  qui  a  tres  bien  developpe  cet¬ 
te  structure,  pense  qu’elle  donne  a  la  valvule  la 
force  necessaire  pour  chasser  le  sang  dans  le  pou- 
mon,  qui  se  dilate  difficilement  dans  cette  classe.” 
Alne  sunt  res  minoris  momenti,  quibus  cor  hujus 
classis  a  mammalibus  differt ;  cunctae  venae  cavae, 
duae  anteriores  et  duae  posteriores,  valvulis  in¬ 
structae  sunt,  quasi  magis  interesset,  in  avibus, 
quam  in  mammalibus,  ut  prohibeatur  sanguinis 
refluxus  in  valida  auriculae  contractione  :  et  auri¬ 
cula  sinistra  multo  magis  musculosa,  quam  in 
mammalibus.  Arteriae  pulmonales  quoque  in  avi¬ 
bus  minores  sunt  quam  subclavianae.  Qnse  om- 

nia  videntur  monstrare  cor,  pro  rata  parte,  magis 
validum  esse  in  avibus  quam  in  mammalibus. 

In  classe  Reptilium,  ordo  “  Chelonienes”  binis 
auriculis  tenuibus,  uno  ventriculo  instructus  est. 
Parietes  quidem  ventriculi  admodum  crassi  sunt, 
sed,  tum  arteria  pulmonalis,  tum  aorta  (quae  in 
multis  speciebus  a  ventriculo  duobus  truncis  ori¬ 
tur),  in  eundem  sese  aperiunt. 

In  ordine  “  Saurienes,”  bince  sunt  auriculae  va¬ 
lidae  atque  ventriculus  validus,  in  crocodilis  tria 
in  cava  divisus,  ex  uno  quorum  aorta  descendens 
sinistra,  ex  altero  arteria  pulmonalis,  a  tertio 
truncus  communis  aortae  descendentis  dextrae,  ca¬ 
rotidum,  atque  arteriarum  axillarium,  oritur.  Ex 
hac  trifariam  ventriculi  divisione  prolata  est  opi¬ 
nio,  tres  esse  ventriculos  in  crocodilo  ;  quum  vero 
haec  tria  cava  facile  inter  se  communicent,  haec 
opinio  plane  falsa  est.  “  Ophidienes”  binas  auricu¬ 
las  habent,  atque  ventriculum  in  duo  cava  divi¬ 
sum,  quorum  parietes  haud  parum  crassi  sunt. 
Ut  in  ordinibus  supra  dictis  distincta  sunt  fora¬ 
mina,  quibus  sanguis,  in  arteriam  pulmonalem,  in 
aortam  sinistram  atque  in  aortam  dextram,  fluit. 
“  Batracienes”  unam  auriculam  habent,  unum- 
que  ventriculum,  cujus  cavum  indivisum  uni  vasi 

ortum  praebet.  In  cunctis  Piscibus  una  est  auri- 

cula  et  unus  ventriculus.  Cor  simplex  est  et  pul¬ 
monarius.  Ad  radicem,  profecto,  arteriae  pulmona¬ 
lis,  pars  tumet,  sub  forma  plerumque  pyriformi, 
quae  in  nonnullis  exemplis  necesse  est,  instar  ven¬ 
triculi,  agat,  propter  valvulas,  quibus,  ad  caput  pul¬ 
monale  atque  ventriculare,  instructa  est.  Ex  Mol¬ 
luscis,  cephalopoda  tria  distincta  cava  ventricula- 

ria  habent,  sed,  ex  his,  duo  quae  pulmonalia  sunt,  in 
diversas  sanguinis  venosi  portiones  agunt,  ita  ut 
sanguis,  uno  circuitu,  duas  ventriculares  compres- 

siones  tantummodo  subeat.  Nullae  sunt  auricu¬ 
lae.  Gasteropoda  cor  aorticum  tantummodum 
habent,  quod  ex  auricula  et  ventriculo  constat. 
Acephala  binas  auriculas  habent  atque  ventricu¬ 
lum,  et  interdum  unam  auriculam  tantum  cum 
duobus  lobis.  In  Pteropodis  cordis  fabrica  ea¬ 
dem  est,  ac  in  gastropodis.  Brachiopodis  duo 
corda  aortica  sunt,  utrum  que  partem  sanguinis 
diversam  accipit,  cujus  massa  igitur  non,  nisi  se¬ 
mel,  uno  circuitu,  cordis  actionem  subit.  In 
Crustaceis,  cor  aorticum  est,  sine  auricula.  V ermes 
articulati  cor  aorticum  habent;  in  eo  ventriculus 
tantummodo  est,  qui  longum  est  vas,  dorsum  qui¬ 
dem  longitudine  aequans  ;  sanguinem  accipit, 

plurimis  ramulis,  a  branchiis,  atque,  e  parte  ante¬ 
riore  eundem  transmittit.  Propius  vero,  forte, 
esset  judicare  vermes  articulatos  corde  carere,  et 
circuitum,  in  his,  per  vasa  perfici.  In  Araneideis 
atque  Echinodermatis,  cordis  fabrica  parum  nota 
est ;  sed  putant  parem  esse  ei  fabricas  quas,  in  ver¬ 
mibus  articulatis,  observatur.  In  reliquis  classi¬ 
bus,  neque  cor  est,  neque  sanguinis  circuitus. 
Insectis  est  vas  longitudinale  dorsale,  quod  contra 
hi  potest,  et,  a  Malpighi,  pro  corde  habitum 
est  ;  a  quo,  vero,  diligentissima  investigatione, 
nullum  vas  procedere  repertum  est.  In  Zoophytis 
nihil  est  cordi  simile,  neque  ullus  humorum  cir¬ 
cuitus.  Ex  his  sequitur,  —  1.  Nullum  calidi 
sanguinis  animal  esse,  quod  duo  corda  perfecta 
non  habeat,  utrumque  ex  auricula  et  ventriculo 
compositum.  2.  Aves,  quse  caetera  calidi  san¬ 
guinis  animalia,  calore  exsuperant,  quaedam,  in 
cordis  fabrica,  propria  habere,  ex  quibus  gran¬ 
diorem  acquirat  potestatem.  3.  Nullam  lentam 
transitionem  esse  a  cordis  fabrica,  in  animali¬ 
bus  calidi  sanguinis,  ad  eandem  in  frigidi  san¬ 
guinis,  sed  subitum  delapsum  a  duobus  ad  unum 
ventriculum,  excepto  molluscorum  cephalopodum 
ordine,  in  quibus,  uti  supra  expositum  est,  judi- 

care  oportet  duos  esse  ventriculos.  4.  Ornis- 

sa  exceptione  jam  posita,  inter  ipsa  frigidi  san- 
guinis  animalia,  mire  fit,  ut  quo  minus  perfecta 
est  cordis  atque  arteriarum  fabrica,  eo  minor  est 

quantitas  acidi  carbonici,  quam  exhalant ;  quam 
cuncta  experimenta,  de  hac  re,  instituta  mon¬ 
strant  majorem  esse  pro  caloris  proportione  quam 
animal  gignit. 

II.  Cordis  activitas  quoque,  et  frequentia 

\  m  4  ••  •*  -  p  '•k 

ejus  contractionum,  quantitate  caloris  evoluti  re¬ 
spondent.  Manifestum  est,  in  duobus  animali¬ 
bus  magnitudine  diversis,  ad  eundem  gradum, 
calentibus,  quantitatem  calorici  genitam  ad  sus¬ 
tinendam  hanc  temperaturas  aequalitatem  oportere 
multo  majorem  esse,  in  minori,  quam  in  grandiori 
animali ;  nam  superficies  ad  quam  calor  effugit, 
multo  amplior  est  pro  rata  parte,  in  minori,  quam 
in  grandiori :  sic,  equi  corpore,  in  partes  singulas 
muris  molem  aequantes,  diviso,  superficies,  mirum 
in  modum,  augeretur.  Sed  cordis  activitas  huic 
differentiae  respondet :  nam  affirmari,  in  univer¬ 
sum,  potest,  de  animalibus  calidi  sanguinis,  pul¬ 
sum  eo  frequenti  orem  esse,  quo  minus  sit  ani¬ 
mal.  Sic,  in  Elephante,  pulsus  est  ad  xxx  ; 
in  exiguis  animalibus  celerior  est,  quam  ut  nu- 

merari  possit.  Idem  quoque  verum,  si  ad  ani¬ 
malia  ejusdem  speciei  juniora,  atque  ad  ea,  quae 
sunt  matura,  spectas.  Porro  animalia  calidi  san- 
guinis  maxime  a  frigidi  sanguinis  differunt, 
quod  ad  cordis  actionis  frequentiam  attinet. 
Sic  in  anguilla  pulsus  triginta  sunt  ictus  sex¬ 
agesima  liorae  parte;  in  vipera  viginti  octo,  eodem 
spatio  ;  in  cochlea  pulsus  admodum  est  tardus  ; 
et  in  bombyce  contractiones  vasis  dorsalis  parum 
frequentes  sunt.  In  animalibus  calidi  sanguinis, 
aeque  parvis,  pulsus  frequentior  esset,  quam  ut 
numerari  posset.  In  testudine  ictus  cordis  vix 
supra  tredecim  minuti  spatio  sunt. 

III.  Jam  dictum  est  effectum  alcoholis  in 
spiritus  atque  generis  nervosi  functiones  esse,  ut 
earum  potestatem  imminuat.  Sed  validissime 
functionem  caloris  gignendi  excitat,  neque  minus 
cordis  arteriarumque  actionem  incitat. 

IV.  In  peripneumonia  atque  phthisi  pul¬ 
monali,  quando  magnas  pulmonis  portiones  non 
amplius  idoneas  sunt  ad  functionem  suam  perfi- 

ciendam,  atque,  nihilominus,  calor  corporis,  praeter 
solitum  est,  eordis  et  arteriarum  incitatio  apte  re¬ 
spondet.  In  iis  exemplis  morbi  coerulei,  de  qui¬ 
bus  supra  retuli,  ubi  corporis  calor,  supra  modum 
naturalem  erat,  cordis  actio  haud  parum,  praeter 
solitum,  aucta  fuit  *. 

In  primo  febris  intermittentis  tempore,  pulsus 
parvus  et  languidus  est ;  in  caloris  tempore,  fre¬ 
quens  et  durus  ;  atque  in  sudoris  tempore,  tardior 
fit  atque  mollis.  Denique  in  universum  affirmari 
potest,  quoniam  exceptiones  paucissimae  sunt; 
quoties  calor  augeatur,  sive,  sano  corpore,  sive 
morboso,  cordis  atque  arteriarum  actionem  augeri, 
et  vice  versa. 


V.  Mihi  videtur,  minorem  justo  animi  atten¬ 
tionem,  in  fonte  caloris  animalis  exquirendo,  ad 
eam  rem  datam  esse, — quae  pars,  nempe,  corporis 
maxime  caleat.  Ea  pars  cor  est.  Dr  Joannes 
Davy  vitulum  quam  citissime  occidit,  atque 
thermometro  calorem  earum  partium  investiga¬ 


vit.  Venae  jugularis  sanguinem  ad  105um.5  gra- 

dum  calere  invenit ;  sanguinem  arteriae  carotidis 


*  Vide  “  Farre  op  Malconformation  of  the  Human 


Heart,”  Ad.  pp.  34.  et  seq. 

ad  107um ;  intestinum  rectum  ad  105um.5 ;  meta^ 

tarsum  ad  97um;  tarsum  ad  90um;  genu  ad  102um; 
femoris  caput  ad  103um  ;  inguen  ad  104um;  infe-. 
riorem  jecinoris  partem  ad  106um  ;  jecinoris  sub¬ 
stantiam  ad  eundem ;  pulmonem  ad  106um.5  ;  vem 
triculum  cordis  sinistrum  ad  107um ;  ventriculum 
dextrum  ad  106um ;  cerebrum  ad  104um.  Ex 
quo  patet,  ventriculum  cordis  sinistrum  et  mag¬ 
nos  arteriarum  truncos,  prope  eundem,  maxime 
calere.  Plerique  forte  vellent  id  ita  explicare, 
quum  cor  corporis  centrum  sit,  a  vi  vicinorum 
corporum  refrigerante  tectum,  ideo  necesse  est  ut 
maxime  caleat.  Puto,  tamen,  re  bene  perspecta 
manifestum  fore  hanc  opinionem  falsam  esse ;  et, 
vix  ultra  verum  iri,  quando  affirmetur,  cor  minus 
quam  caeteras  partes  a  causis  refrigerantibus  de¬ 
fendi  ;  cor,  enim,  in  eadem  conditione  est,  qua 
corpus,  quod  non  modo  in  aere  positum  est,  sed 
quasi  afflatum,  et  in  superficie  madet,  ita  ut  eva^- 
poratione  refrigeretur  f.  Cor  quoquoversum  pul¬ 
monibus  circumdatum  est,  et  ita  in  aere  situm 
qui  renovatur ;  quoniam  respiratio  continuo  no¬ 
vum  frigidi  aeris  influxum  praebet,  et,  a  cellula- 

*  Vide  uI* *eslie  on  Heat  andMoisture.” 

rum  spiritualium,  assidue  vasis  exhalantibus  ma- 

defactoram,  superficie,  perpetua  est  evaporatio, 
quae  nequit  non  cor  refrigerare.  Non  oportet, 
igitur,  arbitrari  cor  a  causis  externis  refrigeran¬ 
tibus  defendi,  neque  calere,  quia  non  frigori  sub¬ 
jicitur.  Dein  sanguis  ad  auriculam  dextram  per¬ 
venit,  infra  maximam  temperaturam,  et  corde  ex¬ 
pellitur  iterum  ad  maximam  calefactus.  At, 
quantum,  de  hac  re,  impraesentia,  cognoverimus, 
non  licet  judicare  aliquam  caloris  partem,  quae  in 
sanguine  genitus  sit  inter  ingressum  in  auricu¬ 
lam  atque  egressum  e  ventriculo,  ortum  habere  a 
mutationibus,  quas  sanguis,  in  pulmonibus,  subit. 
Condensatio  oxygenii  absorpti  caloricum  evolvat 
necesse  est ;  sed  formatio  ejusdem  molis  acidi  car- 
bonici,  et  levis  calorici  specifici  excessus  arteriosi 
sanguinis  supra  venosi,  simul  cum  evaporatione  a 
pulmonum  superficie,  atque  aeris  inspirati  cale¬ 
factione,  plus  calorici  nequeunt  non  postulare, 
quam  exinde  derivetur.  Sic  cogor  opinionem 
inire,  cor  et  pulmonis  vasa,  aliquo  modo,  sangui¬ 
nem  afficere,  ita  ut  caloricum  generetur,  quod  non 
-  y  .... 

modo  sufficiat  ad  differentiam  inter  causas  cale¬ 
facientes  atque  causas  refrigerantes,  quae,  ut  jam 
positum  est,  in  pulmonibus  existunt ;  sed,  praete- 

rea,  totam  sanguinis  massam  elevare  singulis  cir¬ 
cumvolutionibus  ab  eo  temperaturae  gradu,  ad 
quem  cor  ingreditur,  ad  maximam  ejus  tempera¬ 
turam. 

Ex  his  argumentis,  ut  opinor,  fas  est  judicare — 
verisimile  esse,  cordis  atque  arteriarum  actionem, 
aliquo  modo,  ad  calorem  animalem  gignendum 
conferre. 

Quod  ad  modum  attinet,  quo,  ut  mihi  videtur, 
cor  atque  arteriae  agant  ad  gignendum  calorem, — 
compressionem,  nempe,  qua  humorem  contentum 
afficiunt,  confiteor,  profecto,  meipsum  habere  pro 
hypothesi  sola  pro  opinione — digna,  quidem,  quae 
memet  inquisitione  atque  experimentis  investige¬ 
tur,  sed  minime  adeo  probabili,  ut  caeterorum  fi¬ 
dem  postulet.  Haec  opinio  iis  rebus  nititur.  Pri¬ 
mo  :  Cuncta  corpora,  quaecunque  sint,  caloricum, 
ex  compressione,  evolvunt ;  sic,  ferrum  contun¬ 
dendo,  tandem  candet ;  igniarium  accendi  potest 
calore  evoluto  ex  aeris  compressione.  Corpora 
aeriformia  omnia  compressa  multum  calorici  prae¬ 
bent  ;  sed  oxygenium,  prae  omnibus,  hac  dote  prae¬ 
ditum  est ;  nam,  etiamsi  aer  atmosphaericus  com- 
pressus  sat  calorici  evolvit,  ad  accendendum  cor- 

pora  quaedam  inflammabilia ;  compressus,  tamen, 

manu,  in  tubo  vitreo,  nullam  emittit  lucem  ;  oxy- 
genium,  contra,  pari  modo  compressum  haud  par¬ 
vum  fulgur  prasbet — testimonium  certum,  multo 
plus  calorici  evolutum  esse.  Secundo  :  Ex  inqui¬ 
sitionibus  Dris  Edvtards  (in  quibus  multa  ani¬ 
malia  hydrogenium  gas  respirare  fecit,  et  reperit 
acidum  carbonicum  genitum  esse),  patet,  necesse 
esse  ut  oxygenium,  in  acido  carbonico  expirato 
contentum,  in  sanguinem  absorptum  fuisset.  O- 
portet  igitur  sanguinem  semper  quandam  oxy- 
genii  atque  acidi  carbonici  proportionem  in  se  so¬ 
lutam  continere ;  constitutio  sanguinis,  igitur, 
ea  est,  ut  compressione  caloricum  evolvat.  Tertio 
et  postremo  :  In  inflammatione  topica,  calor  auc¬ 
tus,  qui  auctam  arteriarum  actionem  (arteriarum 
saltem  magnarum,  quae  ad  partem  inflammatam 
ducunt)  comitatur,  eandem  rem  confirmat. 


finis, 


